
RAPORT DE SPECIALITATE
  privind rectificarea bugetului de venituri şi cheltuieli pentru anul 2021 al Societăţii Drumuri Municipale Timişoara SA


Având în vedere Referatul de aprobare  nr. SC2021-32700/25.11.2021 Primarului Municipiului Timișoara și Proiectul de hotărâre privind rectificarea bugetului de venituri şi cheltuieli pentru anul 2021 al Societăţii Drumuri Municipale Timişoara SA,  facem următoarele precizări:
	Prin adresa cu nr. CDE2021-772/02.06.2021 Societatea Drumuri Municipale Timişoara SA a solicitat promovarea unui proiect de hotărâre pentru aprobarea bugetului de venituri şi cheltuieli pentru anul 2021. Bugetul de venituri şi cheltuieli pentru 2021 al Societăţii Drumuri Municipale Timişoara SA a fost aprobat de Consiliul de Administrație prin Decizia nr. 21/10.05.2021.
	Consiliul Local al Municipiului Timişoara, prin Hotărârea nr. 253/13.07.2021, a aprobat bugetul de venituri şi cheltuieli pentru anul 2021 al Societăţii Drumuri Municipale Timişoara SA.
	În proiecţia bugetului pe anul 2021 şi estimările pentru anul 2022 şi 2023, s-a ţinut cont de principalele prevederi ale actelor normative în vigoare (O.G. 26/2013 privind întărirea dişciplinei financiare la nivelul unor operatori economici la care statul sau unităţile administrativ-teritoriale sunt acţionari unici sau majoritari sau deţin direct sau indirect o participaţie majoritară; OUG 109/2011 privind guvernanţa corporativă; prevederilor  proiectului legii  bugetului de stat pe anul 2020, Legea nr. 227/2015 privind Codul fiscal, OMFP 3818/2019 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, prevederile Contractului colectiv de muncă în vigoare, etc.).
	În data de 22.11.2021, prin adresa cu nr. 8359, Societatea Drumuri Municipale Timişoara SA a  solicitat rectificarea bugetului de vehituri si cheltuieli aprobat, ataşând nota de fundamentare, Decizia nr. 42/18.11.2021 a Consiliului Director şi propunerea de BVC rectificat.
	Societatea Drumuri Municipale Timişoara SA, în Nota de fundamentare privind rectificarea, precizează că la întocmirea Bugetului de Venituri și Cheltuieli pe anul 2021, s-a ținut cont de rezultatul financiar al anului 2020, conform contului de profit si pierdere la 31.12.2020 şi obligațiile contractuale pe anul 2021 astfel, s-au propus venituri totale de la 65.500 mii lei. Componenta acestora este urmatoarea:
·  Lucrari de constructie, reparatie, întreţinere strazi pentru Municipiul Timișoara,  s-au estimat lucrari in valoare de  45.194.650  lei, realizand pe primele 9 luni 23.312.755 lei.
· Lucrari de reparatii, plombare, asfaltare si altele executate pentru diversi beneficiari  in valoare de 3.500.000 lei, realizand pe primele 9 luni 2.397.115 lei.
· Lucrari de semnalizare rutiera s-au prognozat urmatoarele venituri :
· 3.242.647 lei pentru activitatea de semaforizare realizand pe primele 9 luni 2.315.933 lei.
· 1.907.381 lei pentru activitatea de semnalizare verticală (indicatoare) realizand pe primele 9 luni 1.779.163 lei.
· 3.232.517 lei pentru activitatea de semnalizare orizontală (marcaje) realizand pe primele 9 luni 1.892.127 lei.
· Pentru activitatea de administrare a parcărilor publice și a locurilor de staționare pe străzile cuprinse în zona de aplicare a Regulamentului de funcționare a sistemului de parcare TimPark,      s-au prognozat urmatoarele venituri :
· Venituri abonamente: 3.577.913 lei, realizand pe primele 9 luni 2.486.677 lei.
· Venituri Vouchere parcare  151.863 lei, realizand pe primele 9 luni 149.174 lei.
· Venituri realizate din plata parcarii prin intermediul telefoniei mobile SMS in valoare de 2.446.119 lei, realizand pe primele 9 luni 1.892.891 lei.
· Card bancar in valoare de 330.746 lei, realizand pe primele 9 luni 444.744 lei.
· Venituri realizate din plata taxelor de penalizare  1.397.510 lei, realizand pe primele 9 luni 1.176.173 lei.
· Venituri realizate din blocari autovehicule pentru neplata taxei de parcare 36.749 lei, realizand pe primele 9 luni 24.201 lei.
· Venituri realizate din chirie locuri de parcare 169.567 lei, realizand pe primele 9 luni 107.304 lei.
· Venituri realizate din spatii afisaj public stradal  40.783 lei, realizand pe primele 9 luni  35.903 lei.
· Venituri totale din ridicari, transport și depozitare autovehicule 271.555 lei realizand pe primele 9 luni 520.933 lei.
	In aceste conditii se impune rectificarea BVC pe anul 2021. Fundamentarea rectificarii bugetului de venituri si cheltuieli are în vedere realizarile pe primele 3 trimestre ale anului 2021 si estimarile pentru trimestrul 4 a anului 2021.
	Dupa cum se poate observa pe primele 9 luni ale anului 2021 lucrarile de întretinere si reparatii strazi în Municipiul Timisoara sunt realizate doar in proportie de  69 % din valoarea prognozata, acest lucru a dus la necesitatea rectificarii bugetului de venituri si cheltuieli pe anul 2021.
	Societatea are capacitate tehnica, statie de asfalt si utilaje  moderne  pentru a executa lucrari complexe, de calitate şi în conditii de eficienţă economică. 
	În aceste conditii se propune o scadere a veniturilor de la 65.500 mii lei la 51.100 mii lei. Realizand venituri mai mici, scad si cheltuielile directe, dar cheltuielile indirecte raman aproximativ aceleasi, de aceea se propune scaderea cheltuielilor de la 59.000 mii lei la 50.000 mii lei. Sursele de finantare a investitiilor si cheltuielile pentru investitii raman nemodificate.
	În conformitate cu prevederile OMFP 3818/2019, operatorii economici prevăzuţi în Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct sau indirect o participaţie majoritară, aprobată cu completări prin Legea nr. 47/2014, cu modificările şi completările ulterioare, vor întocmi formularul de buget de venituri şi cheltuieli şi anexele de fundamentare a acestuia potrivit prevederilor acestuia. 
	Potrivit art. 4  alin. (1) din OG nr. 26/2013, bugetele de venituri şi cheltuieli ale operatorilor economici se aprobă după cum urmează:
a) prin hotărâre a Guvernului sau prin hotărâre a consiliului local, judeţean, respectiv a Consiliului General al Municipiului Bucureşti, după caz, iniţiată de ordonatorii principali de credite în subordinea, în coordonarea, sub autoritatea sau în portofoliul cărora se află operatorii economici din categoria prevăzută la art. 1 lit. a) şi b). Proiectele de hotărâri ale Guvernului se avizează de către Ministerul Muncii, Familiei, Protecţiei Sociale şi Persoanelor Vârstnice din punctul de vedere al respectării politicii salariale stabilite de Guvern la elaborarea bugetelor de venituri şi cheltuieli şi ulterior de către Ministerul Finanţelor Publice;
b) prin ordin comun al ordonatorului principal de credite, al ministrului finanţelor publice şi al ministrului muncii, familiei, protecţiei sociale şi persoanelor vârstnice pentru operatorii economici prevăzuţi la art. 1 lit. c) la care persoanele juridice prevăzute la lit. a) sau instituţiile publice centrale sunt acţionari unici ori deţin direct sau indirect o participaţie majoritară, precum şi, prin excepţie de la prevederile art. 1 lit. a), pentru operatorii economici prevăzuţi la art. 1 lit. a) al căror număr mediu de personal realizat în anul precedent este mai mic sau egal cu 50 de persoane;
c) prin hotărâre a consiliului local, judeţean, respectiv a Consiliului General al Municipiului Bucureşti pentru operatorii economici prevăzuţi la art. 1 lit. c) la care persoanele juridice prevăzute la art. 1 lit. b) sau instituţiile publice locale sunt acţionari unici ori deţin direct sau indirect o participaţie majoritară.
d) prin hotărâre a Adunării generale a acţionarilor sau, după caz, a Consiliului de administraţie, potrivit legii, în cazul în care mai multe unităţi administrativ-teritoriale au participaţii la capitalul social al operatorilor economici şi au delegat atribuţiile unor asociaţii pentru reprezentarea intereselor lor potrivit prevederilor Legii serviciilor comunitare de utilităţi publice nr. 51/2006, republicată, cu modificările şi completările ulterioare, şi ale Legii serviciului de alimentare cu apă şi de canalizare nr. 241/2006, republicată, sau în cazul operatorilor economici ale căror acţiuni sunt admise la tranzacţionare pe o piaţa reglementată şi filialelor acestora.
	În cazuri justificate, cand are loc modificarea in cursul anului a indicatorilor economico- financiari aprobati, se va proceda la rectificare Bugetului de venituri si cheltuieli, in conditiile OG nr. 26/2013 cu modificarile si completarile ulterioare.
Luând în considerare toate cele mai sus menţionate, propunem aprobarea, prin Hotărârea Consiliului Local al Municipiului Timişoara, recrificarea bugetului de venituri şi cheltuieli pe anul 2021 al Societăţii Drumuri Municipale Timişoara SA.

